Diari Oficial de la Generalitat Valenciana


Sumari del DOGV 9715, del 31-10-2023 (2023/10973)

RESOLUCIÓ de 25 d'octubre de 2023, de la rectora de la Universitat Jaume I, per la qual s'aprova la delegació de competències en matèria de contractació menor finançada a càrrec del fons del Mecanisme de recuperació i resiliència de la Unió Europea - NextGenerationEU en el gerent.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9715

Data del DOGV
:   31-10-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/10074


Data del document
:   25-10-2023

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * Universitat Jaume I

RESOLUCIÓ de 25 d'octubre de 2023, de la rectora de la Universitat Jaume I, per la qual s'aprova la delegació de competències en matèria de contractació menor finançada a càrrec del fons del Mecanisme de recuperació i resiliència de la Unió Europea - NextGenerationEU en el gerent. [2023/10514]  
L'article 71 dels Estatuts de la Universitat Jaume I, aprovats pel Decret 95/2021, de 9 de juliol, del Consell, estableix les competències que s'atribueixen a la rectora com a màxima autoritat acadèmica i de representació de la Universitat.  
Amb l'objectiu de garantir l'eficàcia, la descentralització funcional i la coordinació administrativa en la gestió dels òrgans universitaris, sense menyscapte de les garanties jurídiques, de conformitat amb l'article 9 de la Llei 40/2015, d'1 d'octubre, de règim jurídic del sector públic, i l'article 71.2 dels Estatuts, la Resolució de 24 de maig de 2022, de la rectora de la Universitat Jaume I, recull una sèrie de delegacions específiques a favor dels vicerectors i vicerectores, el delegat de la rectora, la secretària general i el gerent, que complementen les competències de les quals són titulars per atribució dels Estatuts de la Universitat.  
  
A aquest efecte, l'esmentada Resolució delega en diversos òrgans la contractació administrativa vinculada als àmbits de la seua competència i, destacadament, en la persona titular de la Gerència.  
La Universitat Jaume I és beneficiària de fons europeus dirigits a incentivar activitats d'R+D+I. En particular, és perceptora de fons del Mecanisme de recuperació i resiliència (MRR) establit a través del Reglament (UE) 2021/241 del Parlament Europeu i del Consell, de 12 de febrer de 2021, que constitueix el nucli del fons de recuperació Next Generation EU. La seua finalitat és donar suport a la inversió i a les reformes en els estats membres per a aconseguir una recuperació sostenible i resilient, al mateix temps que es promouen les prioritats ecològiques i digitals de la UE. Per poder acollir-se al MRR, el Govern espanyol va aprovar el Pla de recuperació, transformació i resiliència (PRTR), per Acord del Consell de Ministres de 27 d'abril de 2021.  
  
El PRTT configura un sistema de gestió i informació específic del qual deriven importants novetats en la tramitació i gestió contractual. Raons d'eficàcia, celeritat i coordinació aconsellen la concentració i delegació de la competència per a la tramitació dels contractes menors amb finançament del MRR en el gerent.  
Per això, de conformitat amb la legislació vigent, els Estatuts de la Universitat Jaume I i les disposicions concordants, resolc:  
  
Primer  
Delegar en la persona titular de la Gerència les competències atribuïdes a la rectora en les matèries següents:  
a) Les actuacions de preparació dels contractes menors, finançats a càrrec del fons del Mecanisme de recuperació i resiliència de la Unió Europea - NextGenerationEU, i tots aquells informes i comprovacions exigits per la normativa en vigor de contractes del sector públic, i normativa de gestió del Pla de recuperació, transformació i resiliència (PRTR) aprovada, inclosa la formalització del contracte menor.  
  
b) L'aprovació i compromís de despesa, el reconeixement de l'obligació i la proposta de pagament, així com l'aprovació dels documents comptables vinculats als esmentats contractes menors.  
  
Segon. Abast de la delegació  
De conformitat amb allò que disposa l'article 9 de la Llei 40/2015, d'1 d'octubre, de règim jurídic del sector públic, tots els actes administratius dictats per l'òrgan delegat fent ús de la delegació continguda en aquesta Resolució han d'indicar expressament aquesta circumstància.  
  
En cap cas no es poden delegar les atribucions que es tinguen al seu torn per delegació continguda en aquesta resolució, sense perjudici de la possibilitat de delegació expressa de firma o de realització dels encàrrecs a mitjans propis que es consideren pertinents.  
  
Tercer. Avocació  
Totes les competències que es deleguen en aquesta Resolució poden ser en qualsevol moment objecte d'avocació per la rectora, conforme a l'article 9.6 de la Llei 40/2015, d'1 d'octubre, de règim jurídic del sector públic.  
  
Quart. Recursos  
Les resolucions que es dicten en virtut d'aquesta delegació es consideren dictades per la rectora i, per tant, posen fi a la via administrativa, i contra les quals es poden interposar els recursos previstos en l'article 123 de la Llei 39/2015, d'1 d'octubre, de procediment administratiu comú.  
  
Cinqué. Publicació i efectes  
De conformitat amb el que disposa l'article 9 esmentat, aquesta Resolució es fa pública en el Diari Oficial de la Generalitat Valenciana i tindrà efectes a partir de l'endemà de la publicació.  
  
Castelló de la Plana, 25 d'octubre de 2023.- La rectora: Eva Alcón Soler.